96 



A pókoknak tulaj donképeni alsó ajakuk nincsen, mert az 

 amit eddig annak neveztek, nem más, mint a mellvértnek (sternum) 

 egy része. A rovarok alsó ajka ugyanis egy végtagpárnak össze- 

 olvadásából keletkezett, mely végtagpár a rákok második, alsó 

 állkapoespárjának felel meg. így a pókoknál az alsó ajak szintén 

 csak végtagpár vagy abból összeolvadt lemez lehetne. Amit eddig 

 a pókok alsó ajkának tekintettek, az, mint fejlődéstanilag kimutat- 

 ható, a sternum mellső része, tehát nem végtagpár és így nem 

 lehet alsó ajak sem. Azért én ezt a részt prosternum névvel jelöl- 

 tem meg. 



Az most tehát a kérdés, hogy a pókok melyik végtagpárja 

 felel meg hát a rovarok alsó ajkának, vagyis a rákok második 

 maxiilapárjának ? 



Minthogy a pókoknak egy párral több lábuk van mint a rova- 

 roknak, már ez rávezet arra, hogy a pókok első pár járó-lábát 

 tekintsük annak a résznek, mely a rovarok alsó ajkának megfelel. 

 Ismervén az alsó ajak keletkezését, mely a második maxillapár 

 összeolvadásából áll elő, állításunkat fejlődéstanilag is igazolhatjuk, 

 mert az a körülmény, hogy époly alkotású mint a többi járóláb, nem 

 bizonyít ez állítás ellen, mikor még a maxiiiák alkotása is nagyon 

 hasonló ezekéhez. Az sem czáfolja meg, hogy rágólemeze nincs, 

 mert a lemez, arányítva a tapogatóhoz, még a maxilláknál is igen 

 gyenge, és még ennél is túlsúlyban van a tapogató a maxillalemez 

 felett. 



így tehát meg lehet fejteni, hogy miért van a pókoknak egy 

 párral több lábuk, mint a rovaroknak? Azért mert a pókoknál az 

 első pár láb megmaradt a helyváltoztatás szolgálatában és nem 

 csatlakozott a szájrészekhez, mint a rovaroknál, melyeknél ez alsó 

 ajakká alakult. 



Miután ekképen megismertük a pókok szájrészeinek alkotását, 

 nézzük meg, hogy milyen szerepet játszanak azok működés közben, 

 szóval, hogy hogy eszik a pók? 



A mint már láttuk, sem a csápok, sem az állkapcsok nem 

 alkalmasok a rágásra, csupán a megfogott rovar nedveinek kipré- 

 selésére használhatók. A- csápok a pókoknál tehát azt a szolgálatot 

 teszik, hogy a csápok nyomják a kiszivandó rovart az állkapocshoz, 

 melyek a prosternum által szilárd tárapontot nyerve, elmozdíthatatlan 

 alapul szolgálnak. A felső ajak és azok a dudorok, melyek a 

 ragokat jelölik, minthogy a felső ajak és a két dudor a maxiiiák 

 mellső, alig homorú felületével majdnem egy síkban feküsznek. 



